Къэбэрдей-Балъкъэрым и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Грознэ къалэр къызэрызэрагъэпэщрэ илъэс 200 зэрырикъум теухуа гуфIэгъуэм хэтащ
Грознэ къалэр къызэрызэрагъэпэщрэ илъэс 200 зэрырикъум теухуа гуфIэгъуэм хэтащ КъБР-м и Iэтащхьэм и къалэнхэр пIалъэкIэ зыгъэзащIэр. Кавказ Ищхъэрэм ис лъэпкъхэм щэнхабзэмрэ спортымкIэ я фестивалым хэтхэм я пащхьэ къыщыщыпсалъэм КIуэкIуэ Казбек Къэбэрдей-Балъкъэрым и цIыхубэм я цIэкIэ шэшэн лъэпкъым пIалъэ гуфIэгъуэмкIэ ехъуэхъуащ.
Шэшэн Республикэм и япэ Президент, Урысейм и ЛIыхъужь Кадыров Ахъмэт-хьэжы и фэеплъым пщIэшхуэ зэрыхуищIыр жиIэри, КъБР-м и унафэщIым къыхигъэщхьэхукIащ ди щIыналъэм мамырыгъэмрэ зэпIэзэрытыныгъэмрэ къыщызэгъэпэщыным абы къаруушхуэ зэрырихьэлIар.
И адэм и Iуэхум тэмэму пищэурэ, жиIащ КIуэкIуэм, Шэшэн Республикэм и Iэтащхьэ, Урысейм и ЛIыхъужь Кадыров Рамзан шэшэн лъэпкъыр зэкъуигъэу-ващ икIи мамырыгъэ гъуэгум тету абы зиужьын папщIэ зыхуэфащэ Iэмал псори иджыпсту щыIэ хъуащ.
Округым и субъектхэм я Iэтащхьэхэм ящIыгъуу КIуэкIуэ Казбек Кавказ Ищхъэрэ федеральнэ округым и щIыналъэхэм я лъэпкъ пщIантIэхэр къызэхикIухьащ, КъШР-м и Iэтащхьэ Темрезов Рашидрэ абырэ Къэбэрдей-Балъкъэрымрэ Къэрэшей-Шэрджэсымрэ я экспозицэхэм еплъащ.
Кавказ Ищхъэрэм ис лъэпкъхэм щэнхабзэмрэ спортымкIэ я фестивалыр къызэрызэIуахым теухуа дауэдапщэм хэтащ Урысей Федерацэм и Президентым и полномочнэ лIыкIуэу Кавказ Ищхъэрэ федеральнэ округым щыIэ, Урысейм и ЛIыхъужь Матовников Александр, УФ-м Кавказ Ищхъэрэм и IуэхухэмкIэ и министр Чеботарёв Сергей, къэралым и щIыналъэхэм я Iэтащхьэхэр.
КъБР-м и Iэтащхьэм и къалэнхэр пIалъэкIэ зыгъэзащIэмрэ
Правительствэмрэ я пресс-IуэхущIапIэ.
